cyanic-selkie/wikianc huggingface dataset:
சம்பத் பால் தேவி
பின்னணி
2014 ஆம் ஆண்டு மார்ச் 2 ஆம் தேதி, நிதி சார்பான தவறான குற்றச்சாட்டுக்களின் போது அவரது குழுவினரின் நலன்களை முன்னெடுத்து "குலாபி கேங்'கின் தலைமை பொறுப்பை விட்டு பாலி வெளியேறினார். ஆகஸ்ட் 31, 2017 அன்று, "ரங்கபாயனா" என்றழைக்கப்படும் ஒரு நாடக நிறுவனம், "ராஜ்குரு ஹோஸகோட்டே" இயக்கத்தில் சம்பத் பாலின் வாழ்க்கை மற்றும் "குலாபி கேங்'கின் நடைமுறையை தழுவி ஒரு நாடகம் இயற்றினார்கள்.
குறிப்புகள்
பகுப்பு:வாழும் நபர்கள்
டேவிட் பிளாங்க்
டேவிட் பிளாங்க் (David Blank, பிறப்பு: திசம்பர் 19 1959), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 1984-1990 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேவிட் பிளாங்க் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 8 2011.
அர்சத் கான்
அர்சத் கான் (பிறப்பு 20 டிசம்பர் 1997) ஒரு இந்திய துடுப்பாட்டக்காரர். அவர் 2020-21 விஜய் ஹசாரே கோப்பையில் மத்தியப் பிரதேசத்திற்காக 24 பிப்ரவரி 2021 அன்று பட்டியல் அ போட்டிகளில் அறிமுகமானார். அவர் 2023 இந்தியன் பிரீமியர் லீக்கில் மும்பை இந்தியன்ஸ் அணிக்காக இருபது20 போட்டிகளில் அறிமுகமானார். தனது முதல் இருபது20 போட்டியை 2 ஏப்ரல் 2023 அன்று ராயல் சேலஞ்சர்ஸ் பெங்களூருக்கு எதிராக விளையாடினார்.
மட்டியா மஹல் சட்டமன்றத் தொகுதி
மட்டியா மஹல் சட்டமன்றத் தொகுதி, தில்லி சட்டமன்றத்துக்கான தொகுதியாகும். இது சாந்தனி சவுக் மக்களவைத் தொகுதிக்கு உட்பட்டது. இது ஒரு பொதுத் தொகுதி.
மேலும் பார்க்க
பகுப்பு:தில்லி சட்டமன்றத் தொகுதிகள் பகுப்பு:தில்லி சட்டமன்றம்
1,2-டையாக்சிடேன்டையோன்
1,2-டையாக்சிடேன்டையோன் (1,2-Dioxetanedione) என்பது C2O4 என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். 1,2-டையாக்சாவளையபியூட்டேன்-3,4-டையோன், பெராக்சி அமில எசுத்தர் என்ற பெயர்களாலும் இச்சேர்மம் அழைக்கப்படுகிறது. கார்பனின் நிலைப்புத்தன்மையற்ற இச்சேர்மம் ஓர் ஆக்சோ கார்பனாகக் கருதப்படுகிறது. மேலும் இதை1,2-டையாக்சிடேன் அல்லது 1,2-டையாக்சாவளையபியூட்டேனின் இரட்டைக் கீட்டோனாகவும் அல்லது கார்பன் டை ஆக்சைடின் வளைய இருபடியாகவும் பார்க்க முடியும்.
மேற்கோள்கள்
பகுப்பு:ஆக்சோகார்பன்கள் பகுப்பு:கரிமப் பெராக்சைடுகள் பகுப்பு:டையாக்சிடேன்கள் பகுப்பு:இலாக்டோன்கள்
நீலிகா மாளவிகே
காத்சவுரி நீலிகா மாளவிகே (Gathsaurie Neelika Malavige) இலங்கையைச் சேர்ந்த ஒரு கல்வியாளர் ஆவார். பல்கலைக்கழக பேராசிரியர், ஆராய்ச்சியாளர் மற்றும் விஞ்ஞானி என்ற பன்முகங்களுடன் இவர் செயல்பட்ட்டார். தற்போது 2020 ஆம் ஆண்டு முதல் மருத்துவ அறிவியல் பீடமான சிறீ செயவர்தனபுரா பல்கலைக்கழகத்தின் நோயெதிர்ப்பு மற்றும் மூலக்கூறு அறிவியல் துறையின் தலைவராகவும் பேராசிரியராகவும் பணியாற்றுகிறார். 2008 ஆம் ஆண்டு முதல் ஆக்சுபோர்டு பல்கலைக்கழகத்தில் வருகை தரும் விரிவுரையாளராகவும் நீலிகா பணியாற்றுகிறார். இலங்கையின் முதல் பாலியல் நிபுணராகக் கருதப்படும் இலசந்த மாளவிகேவை நீலிகா மணந்தார்.
தொழில்
நீலிகா 2000 ஆம் ஆண்டில் கொழும்பு பல்கலைக்கழகத்தில் மருத்துவத்தில் இளநிலை பட்டம் பெற்றார். முனைவர் பட்டப் படிப்புக்காக இங்கிலாந்து சென்ற நீலிகா அங்கு  மூலக்கூறு மருத்துவ எம்.ஆர்.சி வெதரல் மூலக்கூற்று மருத்துவ நிறுவனத்தில் படித்தார். ஆக்சுபோர்டு பல்கலைக்கழகத்துடன் இணைக்கப்பட்ட  இக்கல்லூரியில்தான்  இவர் 2008 ஆம் ஆண்டு முனைவர் பட்டம் பெற்றார். 2004 ஆம் ஆண்டில் பொதுநலவாய உதவித்தொகை திட்டத்தின் மூலம் ஆக்சுபோர்டு பல்கலைக்கழகத்தில் தனது மருத்துவப்  படிப்பை நீலிகா  தொடர்ந்தார். இங்கிலாந்தில் தனது உயர் படிப்பை முடித்த பிறகு, இவர் இலங்கைக்குத் திரும்பினார். 2008 ஆம் ஆண்டு முதல் வருகை தரும் விரிவுரையாளராக தனது கல்விப் பணியைத் தொடர்ந்தார்.
ஐக்கிய இராச்சியத்தின் இராயல் மருத்துவக் கல்லூரிகளின் உறுப்பினர் பதவியை 2005 ஆம் ஆண்டு நீலிகா பெற்றார். ஐக்கிய இராச்சியத்தின் இராயல் கல்லூரிகளின் மருத்துவக் கல்லூரிகளின் சக உறுப்பினராகவும் நீலிகா தேர்ந்தெடுக்கப்பட்டார். மேலும் 2015 ஆம் ஆண்டில் ஐக்கிய இராச்சியத்தின் நோயியல் நிபுணர்களின் இராயல் கல்லூரிகளின் சக உறுப்பினராகவும் இவர் தேர்ந்தெடுக்கப்பட்டார்.
2012 ஆம் ஆண்டு முதல் சிறீ செயவர்தனபுரா பல்கலைக்கழகத்தின் டெங்கு ஆராய்ச்சி மையத்தின் இயக்குநராகவும் நீலிகா பணியாற்றுகிறார். 2008 முதல் 2013 ஆம் ஆண்டு வரை நுண்ணுயிரியல் துறையில் மூத்த விரிவுரையாளராக பணியாற்றினார். 2012 முதல் 2015 ஆம் ஆண்டு வரை மூன்று ஆண்டு நுண்ணுயிரியல் துறையின் தலைவராகவும் பணியாற்றினார். 2013 முதல் 2020 ஆம் ஆண்டு வரை நுண்ணுயிரியல் துறையில் பேராசிரியராகவும் பணியாற்றினார்.
பிரித்தானிய நோயெதிர்ப்பியல் சங்கத்தின் உறுப்பினராக இருந்த நீலிகா இலங்கை மருத்துவக் கல்லூரி, இலங்கை மருத்துவ சங்கம், ஐரோப்பிய ஒவ்வாமையியல் அகாதமி  மற்றும் மருத்துவ நோயெதிர்ப்பியல், பன்னாட்டு தொற்று நோய் சங்கம்,  அமெரிக்க வெப்பமண்டல மற்றும்  நலவியல் போன்ற பல முக்கிய மருத்துவம சார்ந்த அமைப்புகளில் இவர் உறுப்பினராக உள்ளார். ஆக்சுபோர்டு பல்கலைக்கழக ஆராய்ச்சி குழுவில் கோவிட் -19 உடல் எதிர்ப்பு சோதனைகளை நடத்தும் முக்கிய உறுப்பினராகவும் உள்ளார். 2020 ஆம் ஆண்டு மார்ச்சு மாதம்  தொற்று நோய்களுக்கான சர்வதேச சங்கத்தின் நிர்வாகக் குழுவில் நீலிகா சேர்ந்தார். நிர்வாகக் குழுவில் சேருவதற்கு முன்பு, இவர் 2012 முதல் 2020 ஆம் ஆண்டு வரை தொழில்துறை வளர்ச்சி ஆய்வுகளுக்கான நிறுவன மன்றத்தின் உறுப்பினராக பணியாற்றினார்.
இவர் தற்போது இலங்கையில் கோவிட்-19 தொற்றுநோய் தொடர்பான ஆராய்ச்சியில் ஈடுபட்டுள்ளார், அவ்வப்போது இலங்கையில் உள்ள கோவிட் நிலைமை குறித்த அறிவிப்புகள் மற்றும் அறிக்கைகளை வழங்கி வருகிறார். இப்பெருந்தொற்று நோயின் புதிய மாறுபாடுகள் மற்றும் விகாரங்களைக் கண்டறிதல் மற்றும் பகுப்பாய்விலும் இவர் தீவிரமாக ஈடுபட்டுள்ளார். 2021 ஆம் ஆண்டு சூன் மாதத்தில் தனிப்பட்ட காரணங்கள் மற்றும் பணிச்சுமை காரணமாக தேசிய மருத்துவ ஒழுங்குமுறை ஆணையத்தின் சுயாதீன தடுப்பூசி ஆலோசனை நிபுணர் குழுவிலிருந்து இவர் விலகினார்.
விருதுகள்
மருத்துவப் படிப்பின் இறுதி ஆண்டான 2000 ஆம் ஆண்டில் சோசப் நல்லையா ஆறுமுகம் நினைவு விருதை நீலிகா பெற்றார். 2011 ஆம் ஆண்டு இலங்கை மருத்துவ சங்கத்தின் மதிப்புமிக்க எசு.சி பால் ஓரேசன் மற்றும் தங்கப் பதக்கம் பெற்றார். 2012 ஆம் ஆண்டு மூன்றாவது உலக அகாடமி அறிவியல்  இளம் விஞ்ஞானி விருதையும் பெற்றார். 2014 ஆம் ஆண்டில் மருத்துவத் துறையில் குறிப்பிடத்தக்க சாதனைகளுக்காக சோந்தா  விருதையும் பெற்றார். 2015 ஆம் ஆண்டு சிறீ செயவர்த்தனபுரா பல்கலைக்கழகத்தில் சிறந்த ஆராய்ச்சியாளராக அவர் அங்கீகரிக்கப்பட்டார். 2020 ஆம் ஆண்டில் சிறந்த 50 தொழில்முறை மற்றும் தொழிலதிபர் பெண் விருதுகளில் கோவிட் -19 பற்றிய ஆராய்ச்சி பணிக்காக உத்வேகம் தரும் பெண் விருதும் இவருக்கு வழங்கப்பட்டது.
புற இணைப்புகள்
பகுப்பு:இலங்கைப் பெண் அறிவியலாளர்கள் பகுப்பு:வாழும் நபர்கள்
மகேந்திரா
மகேந்திர வீர விக்ரம் ஷா (Mahendra Bir Bikram Shah) (महेन्द्र वीर विक्रम शाह; 11 சூன் 1920 – 31  சனவரி 1972) நேபாள இராச்சியத்தின் மன்னராக 1955 முதல் 1972 முடிய இருந்தவர்.
இளமை வாழ்க்கை
1951 இல் ராணா வம்சத்தினர் பரம்பரையாக பிரதம அமைச்சராகும் உரிமை பறிக்கப்பட்டப் பின்னர், நேபாளி காங்கிரஸ் கட்சியின் தலைவர் விஸ்வேஷ்வர பிரசாத் கொய்ராலா நேபாளத்தின் முதல் பிரதம அமைச்சரானார். நேபாள இராச்சியத்திற்கு நேபாளம் எனப் பெயர் மாற்றம் செய்யப்பட்டு, முழு முடியாட்சி முறை அகற்றபட்டு அரசியலமைப்புக்குட்ட முடியாட்சி முறை நடைமுறைப்படுத்தப்பட்டது.
ஆட்சிக் காலம்
மன்னர் திரிபுவனின் மறைவிற்குப் பின், மகேந்திரா 13 மார்ச் 1955 இல் நேபாள மன்னராகப் பதவியேற்றார்.
நேபாள உள்நாடு கலவரம், 1960
15 டிசம்பர் 1960 இல் மன்னர் மகேந்திரா அரசியலமைப்பு சட்டத்தை இடைநீக்கம் செய்து, மக்களால் தேர்ந்தெடுக்கப்பட்ட நேபாள நாடாளுமன்றத்தையும் அமைச்சரவையையும் கலைத்து விட்டு, நேபாளத்தில் மன்னரின் நேரடி ஆட்சிமுறையை  நடைமுறைப்படுத்தினார். நேபாள பிரதம அமைச்சராக இருந்த விஸ்வேஷ்வர பிரசாத் கொய்ராலாவையும் அவரது நெருங்கிய கூட்டாளிகளையும் சிறையில் அடைத்தார். மன்னர் மகேந்திரா நேபாளத்தின் கிராமங்களிலும் மாவட்டங்களிலும் தேசிய அளவிலும் பஞ்சாயத்து ஆட்சி முறையை நடைமுறைப்படுத்தினார். வெளிநாட்டு விவகாரத்தில் மன்னர் மகேந்திரா, இந்தியா - சீனா நாடுளைப் பொறுத்த வரை நடுநிலைக் கொள்கையைக் கடைபிடித்தார்.
பஞ்சாயத்து ஆட்சிக் காலம் (1960 – 72)
1960 இல் முதன்முறையாக மக்களால் தேர்ந்தெடுக்கப்பட்ட நாடாளுமன்றத்தைக் கலைத்து விட்டு, நாட்டின் நிர்வாகத்தை மன்னர் மகேந்திரா தனது நேரடிக் கட்டுக்குள் கொண்டு வந்தார். நேபாளி காங்கிரஸ் போன்ற அரசியல் கட்சிகள் தடை செய்யப்பட்டது. மனித உரிமைகள், ஊடக உரிமைகள் மறுக்கப்பட்டது.
நாட்டின் நிர்வாகத்திற்கு மன்னருக்கு ஆலோசனை கூற, 26 டிசம்பர் 1961 இல் ஐந்து அமைச்சர்களைக் கொண்ட அமைச்சரவையை மன்னர் மகேந்திரா நியமித்தார்.
மன்னர் மகேந்திரா நிலச்சீர்திருத்த திட்டங்களைக் கொண்டு வந்தார். அதன் மூலம் நிலம் அற்றவர்களுக்கு நிலம் வழங்கப்பட்டது. நேபாளத்தின் தராய் பகுதியில் கிழக்கு - மேற்காக செல்லும் தேசிய நெடுஞ்சாலையான மகேந்திரா நெடுஞ்சாலையை அமைத்தார். மன்னர் மகேந்திரா, கிராமப்புற வளர்ச்சிக்காக 1967 இல் ”கிராமங்களை நோக்கி” எனும் தேசிய இயக்கத்தைக் கொண்டு வந்தார். 1955ல் ஐக்கிய நாடுகள் அவையின் உறுப்பினராக நேபாள நாடு சேர்க்கப்பட்டது.
இறப்பு
1972 மன்னர் மகேந்திரா சித்வான் காட்டில் வேட்டையாடச் சென்ற போது மாரடைப்பால் அவரது உடல் நலம் குன்றியது. மன்னர் மகேந்திரா 31 சனவரி 1972 இல் பரத்பூரில் காலமானார்.
மகேந்திராவின் மகன் பிரேந்திரா 24 பிப்ரவரி 1972 இல் நேபாளத்தின் மன்னராக முடிசூட்டப்பட்டார். 1 சூன் 2001ல் நடைபெற்ற அரச குடும்ப படுகொலையின் போது மன்னர் பிரேந்திரா உள்ளிட்ட பல அரச குடும்பத்தினர் கொல்லப்பட்டனர்.
மேற்கோள்கள்
பகுப்பு:நேபாள மன்னர்கள்
மாகிம் விரிகுடா
மாகிம் விரிகுடா (Mahim Bay) இந்தியாவின் மகாராட்டிரா மாநிலத் தலைநகரான மும்பை மாநகரத்தின், அரபுக் கடலை ஒட்டி அமைந்த விரிகுடா ஆகும். மாகிம் விரிகுடாவின் தெற்கு முனையில் வொர்லியும், வடக்கு முனையில் பாந்த்ராவும் உள்ளது. மித்தி ஆறு மாகிம் விரிகுடாவில் கலக்கிறது.
வெளி இணைப்புகள்
பகுப்பு:மும்பையின் புவியியல் பகுப்பு:விரிகுடாக்கள் பகுப்பு:மும்பை
ஜவகல் ஸ்ரீநாத்
1992, 1996, 1999 மற்றும் 2003 துடுப்பாட்ட உலகக்கிண்ணப் போட்டியில் 44 இலக்குகளை வீழ்த்தினார். இதன் மூலம் துடுப்பாட்ட உலகக்கிண்ணப் போட்டியில் அதிக இலக்குகள் வீழ்த்தியவர்கள் பட்டியலில் முதல் இடத்தில் இருந்தார். இதன்பின் ஜாகிர் கான் 2003, 2007 மற்றும் 2011 துடுப்பாட்ட உலகக்கோப்பையில் விளையாடி 44 இலக்குகளை எடுத்து சமன் செய்தார். ஒருநாள் பன்னாட்டுத் துடுப்பாட்டப் போட்டிகளில் விரைவாக 200, 250, 300 இலக்குகளை வீழ்த்திய இந்தியர் எனும் சாதனையைப் படைத்தார். மேலும் 150 இலக்குகளை வீழ்த்தியவர்கள் பட்டியலில் இரண்டாவது இடத்தில் உள்ளார். சார்ஜா துடுப்பாட்ட அரங்கத்தில் அதிக இலக்குகள் வீழ்த்தியவர்கள் பட்டியலில் 39 இலக்குகள் எடுத்து முதலிடத்தில் உள்ளார். 300 இலக்குகளுக்கு மேல் வீழ்த்தியவர்களின் பட்டியலில் சர்வதேச அளவில் 11 ஆவது வீரராகவும், இந்திய வீரர்கள் வரிசையில் இரண்டாவது இடத்தில் உள்ளார்.
இவர் தென்னாப்பிரிக்காவில் நடைபெற்ற 2003 துடுப்பாட்ட உலகக்கிண்ணத் தொடருக்குப் பின் ஓய்வு பெற்றார். இவர் ஓய்வுபெற்ற போது பன்னாட்டுத் துடுப்பாட்ட அவையின் பந்து வீச்சாளருக்கான தரவரிசையில் 701 புள்ளிகள் பெற்று 8 ஆவது இடத்தில் இருந்தார்.
சர்வதேச போட்டிகள்
1991-1992 ஆம் ஆண்டில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.பிரிசுபேன் துடுப்பாட்ட அரங்கத்தில் நடைபெற்ற இந்தப் போட்டியில் 59 ஓட்டங்கள் விட்டுகொடுத்து 3 இலக்குகள் எடுத்தார். பின் இந்தத் தொடரில் 55.30 எனும் சரசரியுடன் 10 இலக்குகள் வீழ்த்தினார். கேப் டவுனில் நடைபெற்ற தென்னாபிரிக்கத் துடுப்பாட்ட அணிக்கு எதிராக நடைபெற்ற போட்டியில் புதிய பந்தின் மூலம் பந்துவீசிய இவர் 27 ஓவர்கள் வீசி 33 ஓட்டங்கள் வீசி 4 இலக்குகளைக் கைப்பற்றினார். இந்தத் தொடரின் முடிவில் 26.08 எனும் சராசரியுடன் 12 இலக்குகளை வீழ்த்தினார்.
சாதனைகள்
தேர்வுத் துடுப்பாட்டப் போட்டிகளில் 132 ஓட்டங்கள் கொடுத்து 13 இலக்குகளை வீழ்த்தி உலகசாதனை படைத்தார். துடுப்பாட்ட உலகக்கிண்ணப் போட்டியில் அதிக இலக்குகள் வீழ்த்திய இந்தியர்கள் பட்டியலில் முதல் இடத்தில் இருந்தார். ஒருநாள் பன்னாட்டுத் துடுப்பாட்டப் போட்டியில் அதிக இலக்குகள் வீழ்த்தியவர்கள் பட்டியலில் முதல் இடத்தில் இருந்தார். பின் இந்தச் சாதனையானது அனில் கும்ப்ளேவினால் முறியடிக்கப்பட்டது. 300 இலக்குகளுக்கு மேல் வீழ்த்தியவர்களின் பட்டியலில் சர்வதேச அளவில் 11 ஆவது வீரராகவும், இந்திய வீரர்கள் வரிசையில் இரண்டாவது உள்ளார். துடுப்பாட்ட உலகக்கிண்ணப் போட்டியில் அதிகமுறை ஆட்டமிழக்காமல் இருந்தவர் எனும் சாதனை படைத்தார். இவர்ய்க்கு அடுத்தபடியாக ஸ்டீவ் வா உள்ளார்.
வெளியிணைப்புகள்
CricInfo Player Profile : ஜவகல் ஸ்ரீநாத்
பகுப்பு:இந்தியத் துடுப்பாட்டக்காரர்கள் பகுப்பு:1969 பிறப்புகள் பகுப்பு:டர்ஹாம் துடுப்பாட்டக்காரர்கள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
யானைக்கால் நோய்
யானைக்கால் நோய் (Elephantiasis) என்பது திசு வீக்கத்தின் காரணமாக கை கால் அல்லது உடல் பாகங்கள் பெரிதாகி கடினமாவது ஆகும். நிணநீர் நாளங்களின் அடைப்பு காரணமாக இந்நோய் ஏற்படுகிறது. இதன் காரணமாக வீக்கம், உடல் திசு மிகை வளர்ச்சி மற்றும் தோல் மற்றும் தோலடி திசுக்களின் நார்க்கட்டி இழைமத்தடிப்பு ஏற்படுகிறது. இது பிறப்புறுப்பையும் பாதிக்கலாம். யானைக்கால் நோய் என்ற சொல் பெரும்பாலும் ஒட்டுண்ணி புழு நோய்த்தொற்றுகளைக் குறிக்கப் பயன்படுத்தப்படுகிறது. ஆனால் ஒரு நபரின் உடலின் பாகங்கள் பாரிய விகிதத்தில் வீங்கும் பல்வேறு நோய்களையும் இது குறிக்கலாம்.
காரணம்
யானைக்கால் நோய் உண்டாகக் குறிப்பிடப்பட்டுள்ள சில நிபந்தனைகள் பின்வருமாறு:
பிற காரணங்கள்:
மேற்கோள்கள்
<references group="" responsive="1">
வெளி இணைப்புகள்
பகுப்பு:நோய்கள்
மூரிம் ஸ்கூல்
மூரிம் ஸ்கூல் இது ஒரு தென் கொரியா நாட்டு கற்பனை, அதிரடிகாதல் மற்றும் நகைச்சுவை கலந்த தொலைக்காட்சி தொடர் ஆகும். இந்த தொடரை லீ சோ யோன் என்பவர் இயக்கியுள்ளார். இந்த தொடரில் லீ ஹியுன் வூ, லீ ஹாங் பின், Seo யே ஜி மற்றும் யுங் யூ-ஜின் முன்னணி கதாபாத்திரத்தில் நடித்துள்ளனர். இந்த தொடர் ஜனவரி 11, 2016 ஆம் ஆண்டு முதல் கேவிஎஸ்2 என்ற தொலைக்காட்சியில் திங்கள் மற்றும் செவ்வாய்க்கிழமைகளில் தென் கொரியா நாட்டு நேரப்படி இரவு 9:55 மணிக்கு ஒளிபரப்பாகின்றது.
வெளி இணைப்புகள்
பகுப்பு:கொரியன் ஒலிபரப்பு அமைப்பு தொலைக்காட்சி நிகழ்ச்சிகள் பகுப்பு:தென் கொரியா நாடகத் தொலைக்காட்சி தொடர்கள் பகுப்பு:கொரிய மொழித் தொலைக்காட்சி நிகழ்ச்சிகள் பகுப்பு:2016 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள் பகுப்பு:2016 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள் பகுப்பு:தென் கொரிய கற்பனை தொலைக்காட்சி தொடர்கள்
கலந்துரையாடல்
கலந்துரையாடல் (dialogue) என்பது இருவர் அல்லது பலருக்கு இடையேயான நேரடி அல்லது பிற ஊடகக் கருத்துப் பரிமாற்றம் ஆகும். அன்றாட வாழ்விலும், நீதிமன்றம், சட்டமன்றம், ஊடகம் போன்ற முக்கிய சமூக நிறுவனங்களிலும் உரையாடல் ஒரு முக்கியக் கூறாக உள்ளது. நெறிப்படுத்தப்பட்ட உரையாடல் ஒரு மெய்யியல் துறை ஆகும்.
பகுப்பு:தகவல் பரிமாற்றம் பகுப்பு:புனைவு
நல்லாட்டூர் ஊராட்சி
நல்லாட்டூர் ஊராட்சி (Nallattur Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவாலங்காடு வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2474 ஆகும். இவர்களில் பெண்கள் 1232 பேரும் ஆண்கள் 1242 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அலெஜண்ட்ரோ ஹெர்னாண்டஸ் (டென்னிஸ்)
அலெஜண்ட்ரோ ஹெர்னாண்டஸ் ஜூலியா (அக்டோபர் 1, 1977 டிஜுவானா, பாஜா கலிபோர்னியாவில் பிறந்தார்) மெக்ஸிக்கோவின் டென்னிஸ் வீரர் ஆவார்.
வாழ்க்கை
ஹெர்னாண்டஸ் 1995 ஆம் ஆண்டில் டென்னிஸ்ஸை முதன்மையாக கொண்டார். இவர் வலதுபக்க ஆட்டக்காரர்,  அட்லாண்டா, ஜோர்ஜியாவில் 1996 கோடைகால ஒலிம்பிக்ஸில் தனது சொந்த நாட்டை பிரதிநிதித்துவப்படுத்தினார், அங்கு அவர் முதல் சுற்றில்  தோற்கடிக்கப்பட்டார்
ஹெர்னாண்டஸ் உலகின் 125 வது சிறந்த வீரராக ஆனார், பிப்ரவரி 24, 1997 இல் ஒற்றையர் ATP- தரவரிசைகளில் உயர்ந்த இடத்தை அடைந்தார்.
மேற்கோள்கள்
பகுப்பு:1977 பிறப்புகள் பகுப்பு:வாழும் நபர்கள்
விஜய் குமார் பட்டோடி
விஜய் குமார் பட்டோடி (Vijay Kumar Patodi) (12 மார்ச் 1945 - 21 திசம்பர் 1976) ஓா் இந்திய கணிதவியலாளர் ஆவார். இவர் வேற்றுமைப்பாட்டு வடிவக் கணிதம் மற்றும் இடவியல் தொடர்பான அடிப்படை பங்களிப்புகளை செய்தார். நீள்வட்ட இயக்கிகளுக்கான குறியீட்டு தேற்றத்தின் ஆதாரத்திற்கு வெப்பச் சமன்பாடு முறைகளைப் பயன்படுத்திய முதல் கணிதவியலாளராக இருந்தார். இவர், மும்பையிலுள்ள டாட்டா அடிப்படை ஆராய்ச்சி கழகத்தின் பேராசிரியராக இருந்தார்.
கல்வி
பட்டோடி, மத்தியப் பிரதேசத்தின் குணா அரசு உயர்நிலைப் பள்ளியின் மாணவராவாா். உஜ்ஜெயினில் உள் விக்ரம் பல்கலைக்கழகத்தில் இளங்கலை பட்டம் பெற்றார். வாரணாசி இந்து பல்கலைக்கழகத்திலிருந்து முதுகலைப் பட்டம் பெற்றாா். மும்பை பல்கலைக்கழகத்தில் எம். எஸ். நரசிம்மன் மற்றும் எஸ். ரமணன் ஆகியோாின் மேற்பாா்வையில் தனது முனைவர் பட்டத்தை முடித்தாா்.
ஆய்வுப் பணி
இவர், மேம்பட்ட கல்விக்கான நிறுவனத்தில் பணியாற்ற அழைக்கப்பட்டாா். அங்கு மைக்கேல் அதியா, இசதோர் சிங்கர் மற்றும் ராவ்ல் பாட் ஆகியோருடன் இணைந்து பணியாற்றினார். கூட்டுப் பணியின் விளைவாக அவா்கள் தொடர்ச்சியாக "Spectral Asymmetry and Riemannian Geometry" (Math. Proc. Cambridge. Phil. Soc.) ஆய்வுக் கட்டுரைகளைச் சமா்ப்பித்தனா். அக்கட்டுரைகளில் η-மாறிலி வரையறுக்கப்பட்டுள்ளது. இந்த மாற்றமானது 1980 களில் இப்பிராந்தியத்தில் அடுத்தடுத்த முன்னேற்றங்களில் முக்கிய பங்கைக் கொண்டிருந்தது.
இறப்பு
30 வயதில் டாட்டா அடிப்படை ஆராய்ச்சி கழகத்தில் முழு நேரப் பேராசிரியராக பதவி உயர்த்தப்பட்டார். எனினும் தனது 31 ஆவது வயதில் சிறுநீரக மாற்று அறுவை சிகிச்சைக்கு முந்தைய சிக்கல்கள் காரணமாக இறந்தார்.
வெளி இணைப்புகள்
பகுப்பு:1945 பிறப்புகள் பகுப்பு:1976 இறப்புகள் பகுப்பு:துப்புரவு முடிந்த கன்னியாகுமரி மாவட்ட ஆசிரியர் கல்வி மற்றும் பயிற்சி நிறுவன கல்வியாளா்கள் தொடங்கிய கட்டுரைகள்
மத்தாயூ ஆர்ஃபிலா
மத்தாயு ஜோசப் போனாவென்சர் ஆர்ஃபிலா (Mathieu Joseph Bonaventure Orfila, காட்டலான் மொழி: Mateu Josep Bonaventura Orfila i Rotger, 24 ஏப்ரல் 1787 - 12 மார்ச் 1853) எசுப்பானிய நாட்டில் பிறந்த பிரெஞ்சு நச்சியல் மற்றும் வேதியியலாளர். இவரே நச்சியல் அறிவியலை நிறுவியவர்.
தடய நச்சுயியலில் இவரது பங்கு
பொதுவாக ஒரு கொலை அல்லது கொலை முயற்சியில் நஞ்சு பயன்படுத்தியது உறுதி செய்யப்பட்டால் அல்லது சந்தேகம் இருந்தால், ஒரு தடய நச்சியல் வல்லுநர் பெரும்பாலும் நஞ்சு உள்ளடக்கிய சடலம் மற்றும் உணவுப் பொருட்களை ஆய்வு செய்வார். ஆர்ஃபிலாவின் காலத்தில் பயன்படுத்தப்பட்ட முதன்மை நஞ்சு ஆர்சனிக் தனிம வகையாகும். அக்காலகட்டத்தில் ஆர்சனிக் இருப்பை சோதனை செய்ய எந்த நம்பகமான வழிகளும் இல்லை. ஆர்ஃபிலா தனது முதல் ஆய்வுக் கட்டுரையில் (Traité des poisons) ஆர்சனிக் இருப்பை சோதனை செய்து, அவற்றின் துல்லியத்தை அதிகரிக்க புதிய வழிமுறையை உருவாக்கி, பழைய முறைகளுக்கும் புத்துயிர் அளித்து, நஞ்சைப் பற்றிய புதிய நுட்பங்கள் மற்றும் தொழில்நுட்பங்கள் வெளியிட்டு பெரிதும் சாதனை செய்தார்.
1840 ஆம் ஆண்டில், மேரி லபார்கே என்ற பெண்மணி அவரது கணவரை ஆர்சனிக் பயன்படுத்தி மர்மமான முறையில் கொலை செய்தார் என்று வழக்கு பதிவு செய்யப்பட்டது. அக்காலத்தில் ஆர்செனிக் கிடைப்பது சுலபமாக இருந்தாலும், கொல்லப்பட்ட நபரின் சடலத்தில் ஆர்செனிக் காணப்படவில்லை, ஆனால், அவர் சாப்பிட்ட உணவில் கண்டுபிடிக்கப்பட்டது. நீதிமன்றம் கேட்டுக் கொண்டதற்கிணங்க ஆர்ஃபிலா விசாரணை மேற்கொண்டார். ஆர்சனிக்கைக் கண்டறிய பயன்படுத்திய சோதனை, (மார்ஷ் சோதனை), தவறாக மேற்கொள்ளப்பட்டிருந்ததைக் கண்டுபிடித்தார் மற்றும் கொலை செய்யப்பட்டவரின் உடலில் உண்மையில் ஆர்சனிக் இருந்தது என்றும் கண்டுபிடித்து லபார்கே குற்றவாளி என்பதை உறுதிப்படுத்தினார்.
வெளி இணைப்புகள்
பகுப்பு:பிரெஞ்சு அறிவியலாளர்கள் பகுப்பு:எசுப்பானிய அறிவியலாளர்கள் பகுப்பு:கண்டுபிடிப்பாளர்கள் பகுப்பு:1787 பிறப்புகள் பகுப்பு:1853 இறப்புகள் பகுப்பு:நச்சியல் பகுப்பு:பிரான்சிய வேதியியலாளர்கள்
பொன்பாடி ஊராட்சி
பொன்பாடி ஊராட்சி (Ponpadi Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவாலங்காடு வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2122 ஆகும். இவர்களில் பெண்கள் 1063 பேரும் ஆண்கள் 1059 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உலக மற்போர் மகிழ்கலை நிறுவனம்
உலக மல்யுத்த பொழுதுபோக்கு நிறுவனம் (WWE ) என்பது பொது வர்த்தகத்தில் இருக்கும், தனியார் கட்டுப்பாட்டு ஒருங்கிணைந்த ஊடகம் (தொலைக்காட்சி, இணையம், மற்றும் நேரடி நிகழ்ச்சிகளில் கவனம் செலுத்துகிறது) மற்றும் விளையாட்டு பொழுதுபோக்கு நிறுவனம் ஆகும். இந்த நிறுவனம் பிரதானமாக தொழில்முறை மல்யுத்தத்தை கையாள்கிறது, எனினும் முக்கிய வருவாய் ஆதாரங்கள் சினிமா, இசை, தயாரிப்பு உரிமம், மற்றும் நேரடி தயாரிப்பு விற்பனை மூலமும் வருகின்றன. வின்ஸ் மக்மஹோன் தான் நிறுவனத்தின் பெரும்பான்மை பங்கு உரிமையாளராகவும் தலைவராகவும் இருக்கிறார், அவரது மனைவி லின்டா மக்மஹோன் தலைமை நிர்வாக அதிகாரி (CEO) ஆக இருக்கிறார். தங்களது வாரிசுகளுடன் சேர்ந்து, குளோபல் மீடியாவின் நிர்வாக துணை தலைவர் ஷேன் மக்மஹோனும் டேலண்ட் அன் கிரியேட்டிவ் ரைட்டிங் நிர்வாகத் துணைத் தலைவரான ஸ்டீபனி மக்மஹோன்-லெவெஸ்க்கும் WWE இன் 70 சதவீத பொருளாதார நலன்களையும் நிறுவனத்தின் 96% வாக்களிக்கும் அதிகாரத்தையும் கொண்டிருக்கிறார்கள்.
நிறுவனத்தின் உலகளாவிய தலைமையகங்கள் ஸ்டாம்ஃபோர்டு, கனெக்டிகட்டில் உள்ளன, லாஸ் ஏஞ்சல்ஸ், நியூயோர்க் நகரம், லண்டன், மற்றும் டொரோன்டோவில் அலுவலகங்கள் உள்ளன.உலக மல்யுத்த கூட்டமைப்பு பொழுதுபோக்கு நிறுவனம் என்று பெயர் மாறுவதற்கு முன்னதாக டைடன் ஸ்போர்ட்ஸ் என்று அறியப்பட்டு வந்த இந்த நிறுவனம், மிக சமீபத்தில் உலக மல்யுத்த பொழுதுபோக்கு நிறுவனமாக மாறியிருக்கிறது.
தொழில்முறை மல்யுத்தம் என்பதில் தான் WWE இன் வர்த்தகரீதியான கவனம் மையம் கொண்டிருக்கிறது, இது மல்யுத்தத்துடன் நடிப்பு மாற்றும் நாடகம் கலந்த ஒரு செயற்கை செயல்தூண்டல் விளையாட்டு ஆகும்.இது தான் தற்போது உலகின் மிகப்பெரிய தொழில்முறை மல்யுத்த ஊக்குவிப்பு அமைப்பாக இருக்கிறது, தொழில்முறை மல்யுத்தத்தின் காட்சி வரலாற்றில் ஒரு குறிப்பிடத்தக்க பகுதியை கொண்டிருக்கிற வீடியோக்களின் ஒரு விரிவான தொகுப்பைஇது கொண்டிருக்கிறது. . இந்த ஊக்குவிப்பு நிறுவனம் ஆரம்பத்தில் கேபிடல் மல்யுத்த நிறுவனம் என்ற பெயரில், உலகளாவிய மல்யுத்த கூட்டமைப்பு (WWWF) என்கிற பதாகையின் கீழ் இருந்தது, பின்னர் உலக மல்யுத்த கூட்டமைப்பு (WWF) ஆனது.WWE மூன்று வர்த்தக பெயர்களின் கீழ் செயல்படுகிறது: ரா, ஸ்மாக்டவுன், மற்றும் ECW. மூன்று உலக விருதுகளின் தாயகமாக WWW செயல்படுகிறது: WWE சாம்பியன்ஷிப், உலக ஹெவிவெயிட் சாம்பியன்சிப், மற்றும் ECW சாம்பியன்ஷிப்.
கேபிடல் மல்யுத்தம்
ரோட்ரிக் ஜேம்ஸ் "ஜெஸ்" மக்மஹோன் ஒரு குத்துச்சண்டை பரப்புரையாளர், 1915 ஆம் ஆண்டில் ஜெஸ் வில்லியர்டு மற்றும் ஜேக் ஜான்சன் இடையிலான ஒரு குத்துச்சண்டையை இணைந்து ஏற்பாடு செய்தது இவரது சாதனைகளில் அடக்கம்.1926 இல், டெக் ரிகார்டு (1939 மற்றும் 1948 ஆம் ஆண்டிற்கு இடையில் மாடிசன் சதுக்க தோட்டத்தில் மல்யுத்த நிகழ்ச்சிகள் நடத்தப்படுவதைத் தடுத்து வந்த அளவுக்கு இவர் உண்மையில் மல்யுத்தத்தை வெறுத்தார்) உடன் இணைந்து பணியாற்றிய சமயத்தில், நியூயார்க்கின் மாடிசன் சதுக்க தோட்டத்தில் குத்துச்சண்டை போட்டிகளை அவர் ஊக்குவிக்க துவங்கினார்.இவர்களின் கூட்டு சமயத்தில் நடந்த முதல் போட்டியானது ஜேக் டெலானேவுக்கும் பால் பெர்லென்பாக்குக்கும் இடையில் நடந்த லைட்-ஹெவிவெயிட் சாம்பியன்சிப் ஆகும்.
ஏறக்குறைய அதே சமயத்தில், பார்வையாளர்களை கூடுதலாய் வசீகரிக்கக் கூடியதான வகையில், அவர் ஸ்லாம் பேங் வெஸ்டர்ன் ஸ்டைல் மல்யுத்தம் என்று அழைத்த, ஒரு புதிய வகை தொழில்முறை மல்யுத்தத்தை தொழில்முறை மல்யுத்தவீரரான ஜோசப் ரேமண்ட் "டூட்ஸ்" மோன்ட் உருவாக்கினார்.பின்னர் அவர் மல்யுத்த சாம்பியனான எட் லூயிஸ் மற்றும் அவரது மேலாளர் பில்லி சான்டோ ஆகியோருடன் இணைந்து ஒரு ஊக்குவிப்பு நிறுவனத்தை துவக்கினார்.தங்களின் தங்க துகள் மூவர் கூட்டணியுடன் இணைந்து கையெழுத்திட பல மல்யுத்த வீரர்களை அவர்கள் ஊக்கப்படுத்தினர்.பலத்த வெற்றி பெற்ற பிறகு, அதிகாரத்தின் மீதான கருத்து வேறுபாடு மூவருக்குள் பிளவை உண்டாக்கியது, அத்துடன் அந்த நிறுவனமும் உடைந்தது.மோன்ட் நியூயார்க் நகரின் ஜேக் கர்லி உள்ளிட்ட பல பிற ஊக்குவிப்பு நிறுவனங்களுடன் ஒத்துழைப்பு உருவாக்கினார்.கர்லி இறக்கும் தருவாயில், ஜெஸ் மக்மஹோன் உள்ளிட்ட பல பந்தயவர்த்தகர்களின் உதவியுடன் நியூ யார்க் மல்யுத்த நிறுவனத்தை கையகப்படுத்த சென்றார்.
ரோட்ரிக் மக்மஹோன் மற்றும் ரேமண்ட் மான்ட் இணைந்து கேபிடல் மல்யுத்த நிறுவனத்தை (CWC) உருவாக்கினர்.CWC தேசிய மல்யுத்த கூட்டணியில் 1953 ஆம் ஆண்டில் இணைந்தது.அதே வருடத்திலேயே, மோன்ட்டின் உதவியாளர்களில் ஒருவராக இருந்த ரே பேபியானி, வின்சென்ட் ஜே.மக்மஹோன் ஐ அவரது தந்தையின் இடத்தில் நிறுவனத்தில் கொண்டுவந்தார்.மக்மஹோன் மற்றும் மோன்ட் ஒரு வெற்றிகரமான கூட்டணியாக இருந்தனர். குறைந்த காலத்திற்குள்ளாக, NWA பந்தயதொகையில் ஏறக்குறைய 70% இவர்களின் கட்டுப்பாட்டுக்குள் இருந்தது, மக்கள்தொகை மிகுந்த வடகிழக்கு பிராந்தியத்தில் அவர்களின் ஆதிக்கம் இதற்கு பெரும் காரணமாக இருந்தது.பந்தயவர்த்தகம் மற்றும் மல்யுத்த வணிகத்தை கையாள்வது குறித்து மோன்ட் மக்மஹோனுக்கு கற்றுக் கொடுத்தார்.வடகிழக்கில் இந்த நிறுவனத்தின் ஆதிக்கம் காரணமாக, அமெரிக்க மல்யுத்த கழக பழம்பெரும் வீரரும் WWE அவைப் புகழ் பெற்றவருமான நிக் போக்வின்கெல் CWC ஐ "வடகிழக்கு முக்கோணம்" என்று குறிப்பிட்டார், CWC க்குள் அடங்கும் பிராந்தியப் பகுதிகள் ஒரு முக்கோணம் போன்ற பகுதியை உருவாக்குகிறது என்பதால். பிட்ஸ்பர்க், வாஷிங்டன் டிசி, மற்றும் மெயினே ஆகியவை முக்கோணத்தின் மூன்று "புள்ளிகளாக" இருக்கின்றன.
உலகளாவிய மல்யுத்த கூட்டமைப்பு
ஏப்ரலில், ரியோ டி ஜெனிரோவில் நடந்த அபோகிரிபால் போட்டித்தொடருக்குப் பின் ரோஜர்ஸ்க்கு புதிய WWWF உலக சாம்பியன்சிப் பட்டம் கொடுக்கப்பட்டது.பின்னர் ஒரு மாதம் கழித்து மே 17, 1963 இல் அவர் புருனோ சமர்டினோவிடம் பட்டத்தை இழந்தார், ஆட்டத்திற்கு சற்று முன்பு அவருக்கு இருதய வலி ஏற்பட்டது.ரோஜரின் நிலைக்கு ஏற்ற வகையில், ஆட்டம் ஒரு நிமிடத்திற்குள் நீடிக்கும் வகையில் பந்தயமிடப்பட்டது.
இந்த நிறுவனத்தை விட்டு மோன்ட் அறுபதுகளின் பிற்பகுதியில் விலகினார்.WWWF NWA இல் இருந்து விலகி விட்டாலும் கூட, வின்ஸ் மக்மஹோன் சீனியர் தொடர்ந்து NWA இயக்குநர் குழுவில் அமர்ந்திருந்தார், வடகிழக்கில் வேறு எந்த பிராந்தியமும் அங்கீகரிக்கப்படாதிருந்தது, பல்வேறு "சாம்பியனுக்கும் சாம்பியனுக்கும்" இடையிலான போட்டிகள் நடைபெற்றன (பல சமயங்களில் இரட்டை தகுதியிழப்போடு அல்லது சில சமயங்களில் தீர்மானமற்ற முடிவுடன் முடிந்தது).
மார்ச் 1979 இல், WWWF உலக மல்யுத்த கூட்டமைப்பு (WWF) ஆனது.இந்த மாற்றம் முழுக்க தோற்ற மாற்றம் மட்டுமே, உரிமைத்துவமும் முன்னறை ஆட்களும் இந்த காலத்தில் மாற்றமில்லாமல் தொடர்ந்தார்கள்.
உலக மல்யுத்த கூட்டமைப்பு
1980 இல், வின்சென்ட் ஜே. மக்மஹோனின் மகனான, வின்சென்ட் கென்னெடி மக்மஹோன் டைடன் ஸ்போர்ட்ஸ் நிறுவனத்தை ஸ்தாபித்தார், 1982 இல் தனது தந்தையிடம் இருந்து கேபிடல் மல்யுத்த நிறுவனத்தை வாங்கினார்.மூத்த மக்மஹோன் வெகு காலமாக வடகிழக்கு பிராந்தியத்தை NWA இன் மிகவும் பரபரப்பான உறுப்பினராக ஸ்தாபித்திருந்தார். தொழில்முறை மல்யுத்தம் என்பது உண்மையான விளையாட்டு என்பதை விடவும் பொழுதுபோக்கு அம்சம் மிகுந்தது என்று அவர் அங்கீகாரப்படுத்தியிருந்தார்.தன்னுடைய தந்தையின் விருப்பங்களுக்கு மாறாக, இந்த விளையாட்டையே அடிப்படையாக மாற்றுவதாக அமைந்த விரிவாக்க நடவடிக்கைகளை மக்மஹோன் துவக்கினார்.
NWA இல் இருந்து பிரிந்த ஒரே ஊக்குவிப்பு நிறுவனமாக WWF இருக்கவில்லை; அதிகாரப்பூர்வமாக NWA உறுப்பினராக இருப்பதில் இருந்து வெகு காலத்திற்கு முன்பே அமெரிக்க மல்யுத்த கழகம் (AWA) விலகியிருந்தது (WWF போலவே அவர்கள் தங்கள் பிராந்தியத்தை விட்டு விடவில்லை என்றாலும்).ஆயினும், இந்த துறையின் அடித்தளமாக அரை நூற்றாண்டுக்கும் மேலாகத் திகழ்ந்து கொண்டிருந்த பிராந்திய அமைப்பு முறையை கீழறுக்க விலகிய உறுப்பினர்கள் யாரும் முயற்சி செய்ததில்லை.
WWF இன் மரபுவழியான வடகிழக்கு பகுதிகளை விட்டு, அமெரிக்கா எங்கிலுமுள்ள தொலைக்காட்சி நிலையங்களுக்கு WWF தொலைக்காட்சி நிகழ்ச்சிகளை தொகுத்து வழங்குவதை மக்மஹோன் துவக்கியதும் பிற ஊக்குவிப்பு நிறுவனங்கள் கடும் ஆத்திரமுற்றன.தனது கொலிசியம் வீடியோ விநியோக நிறுவனம் மூலம் வடகிழக்குக்கு வெளியிலான WWF நிகழ்ச்சிகளின் வீடியோடேப்புகளையும் மக்மஹோன் விற்கத் துவங்கினார்.மொத்த துறையும் அடித்தளமாகக் கொண்டிருந்த பிராந்தியவாதத்தின் எழுதப்படாத விதியை அவர் வெற்றிகரமான முறையில் உடைத்தெறிந்தார்.விஷயங்களை இன்னும் மோசமாக்கும் வகையில், விளம்பரம், தொலைக்காட்சி ஒப்பந்தங்கள், மற்றும் டேப் விற்பனைகள் மூலம் உருவான வருவாயை போட்டி ஊக்குவிப்பாளர்களிடம் இருந்து திறமையானவர்களை இழுக்க மக்மஹோன் பயன்படுத்தினார்.தேசிய அளவிலான மல்யுத்த ஊக்குவிப்பு நிறுவனங்கள் இப்போது WWF உடன் நேரடி போட்டியில் எதிரணியில் இருந்தன.
ராக்கி III இல் தோன்றி ஹல்க் ஹோகன் மற்ற மல்யுத்த வீரர்களுக்கு கிடைக்காத தேசிய அளவிலான அங்கீகாரத்தை பெற்றிருந்தார், இதனால் மக்மஹோன் அவரை ஒப்பந்தம் செய்தார். ''ரோடி பைபர் மற்றும் ஜெஸெ வென்சுராவும் கொண்டு வரப்பட்டனர் (அந்த சமயத்தில் வென்சுரா நுரையீரல் பிரச்சினை காரணமாக அபூர்வமாகத் தான் WWF போட்டிகளில் பங்கேற்று, பின் ஓய்வு பெற்று கோரில்லா மான்சூன் உடன் சேர்ந்து வர்ணனையாளர் பொறுப்பைப் பகிர்ந்து கொண்டார்). ஆன்ட்ரி தி ஜயன்ட், ஜிம்மி ஸ்னுகா, டான் முராகோ, பால் ஆன்டோர்ப், கிரெக் வாலன்டின், ரிக்கி ஸ்ட்ரீம்போட், மற்றும் அயர்ன் ஷேக் (ஹூசைன் கோஸ்ரோ அலி வாசிரி) பொறுப்புகளின் பட்டியலை ஆக்கிரமித்தார்கள். ஹோகன் தான் தெளிவாக மக்மஹோனின் மிகப்பெரிய நட்சத்திரமாக திகழ்ந்தார், ஆனால் அவரில்லாமலேயே WWF தேசிய அளவிலான வெற்றியை சாதித்திருக்க முடியுமா என்பது விவாதத்திற்குரியதாகவே இருந்தது.''
பல செய்திகளின் படி, மூத்த மக்மஹோன் தனது மகனை எச்சரித்தார்: "வின்னி, என்ன செய்கிறாய்?நீ நதியின் கீழ் சென்று முடிவாய்."இத்தகைய எச்சரிக்கைகளையும் கடந்து, இளைய மக்மஹோன் கூடுதல் துணிச்சலான ஒரு லட்சியத்தைக் கொண்டிருந்தார்: தேசிய அளவில் WWF பயணிப்பது.ஆயினும் இத்தகையதொரு வர்த்தக முயற்சிக்கு பெரும் மூலதன முதலீடு அவசியமாய் இருந்தது, இது WWF ஐ ஏறக்குறைய ஒரு நிதிரீதியான உடைவுக்கு இட்டுச் சென்றது.மக்மஹோனின் சோதனையின் எதிர்காலம் மட்டுமல்லாது, WWF, NWA, மற்றும் மொத்த துறையின் எதிர்காலமும் மக்மஹோனின் மகத்தான யோசனையான மல்யுத்தமேனியா என்பதன் மீது தங்கியதாக வந்தது.மல்யுத்தமேனியா என்பது காண்பதற்கு கட்டணம் செலுத்த கோரும் பெரும் நிகழ்ச்சி (சில பகுதிகளில்; நாட்டின் பல பகுதிகளில் மூடிய சுற்று தொலைக்காட்சியில் மல்யுத்தமேனியா நிகழ்ச்சி காணக் கிடைத்தது), இதனை தொழில்முறை மல்யுத்தத்தின் சூப்பர் பவுல் என்பதாக மக்மஹோன் விளம்பரம் செய்தார்.மல்யுத்த சூப்பர்கார்டு என்னும் யோசனை வட அமெரிக்காவைப் பொறுத்தவரை புதிதான ஒன்று அல்ல; மல்யுத்தமேனியாக்கு சில வருடம் முன்பு வரை NWA ஸ்டார்கேட் என்னும் நிகழ்ச்சியை நடத்திக் கொண்டிருந்தது, மன்மஹோன் சீனியரும் பெரிய அளவிலான ஷீயா ஸ்டேடியம் கார்டுகளை மூடிய சுற்று இடங்களில் காணத்தக்க வகையில் சந்தைப்படுத்தினார்.ஆயினும், மக்மஹோன் WWF ஐ வெகுஜனப் பார்வைக்கு எடுத்து வர விரும்பினார், வழக்கமான மல்யுத்த பார்வையாளர்கள் அல்லாத பொதுமக்களையும் இலக்காகக் கொண்டு.திரு. டி மற்றும் சின்டி லாபர் போன்ற பிரபலங்களை நிகழ்ச்சியில் பங்கேற்க அழைத்ததன் மூலம் வெகுஜன ஊடகங்களின் ஆர்வத்தை அவர் கொண்டுவந்தார்.எம்டிவி, குறிப்பாக, அந்த சமயத்தில் பெருமளவு WWF ஒளிபரப்பு மற்றும் நிகழ்ச்சிகளை கையாண்டது, அந்த சமயத்தில் அது ராக் அன் மல்யுத்த தொடர்பு என்று அழைக்கப்பட்டது.
பொற்காலம்
1985 இல் நடந்த உண்மையான மல்யுத்தமேனியா ஒரு பெரும் வெற்றி பெற்றது.மக்மஹோன் "விளையாட்டு பொழுதுபோக்கு" என்று அழைத்ததான ஒன்றின் அறிமுக நிகழ்ச்சியாக இது சிலசமயங்களில் கருதப்படுகிறது, அவரது தந்தையின் மல்யுத்த விளையாட்டுக்கு மட்டுமான தேர்வுக்கு பேதமாக.அடுத்த பல ஆண்டுகளுக்கு மக்மஹோன் மற்றும் அவரது அனைத்து அமெரிக்கருக்குமான பால்வடியும்முக ஹீரோவான ஹல்க் ஹோகன் ஆகியோரது தோள்களில் நம்பமுடியாத வர்த்தகத்தை WWF குவித்தது, இதனை சில பார்வையாளர்கள் தொழில்முறை மல்யுத்தத்தின் இரண்டாவது பொற்காலம் என்று வர்ணிக்கிறார்கள்.1985 களின் மத்தியில் NBC இல் சனிக்கிழமை இரவு முக்கிய நிகழ்வு நிகழ்ச்சி அறிமுகமானது, 1950களுக்குப் பிறகு நெட்வொர்க் தொலைக்காட்சியில் தொழில்முறை மல்யுத்தம் முதல்முறையாக ஒளிபரப்பாகும் காலகட்டத்தை அடையாளப்படுத்துவதாக இருந்தது. ''1987 இல், 1980களின் மல்யுத்த பிரபல கட்டத்தின் ஒட்டுமொத்த உச்சமாகக் கருதப்படும் மல்யுத்தமேனியா III ஐ WWF உருவாக்கியது. ''
புதிய தலைமுறை
1994 ஆம் ஆண்டில் WWFக்கு எதிராக ஸ்டெராய்ட் உபயோகம் மற்றும் விநியோகம் குறித்த புகார்கள் எழுந்ததை அடுத்து WWF பெரும் அவப்பெயரில் சிக்கியது; WWF ஊழியர்கள் பாலியல் தொந்தரவுகள் செய்யப்படுவதாக புகார் தெரிவித்ததும் நிகழ்ந்தது.மக்மஹோன் இறுதியில் குற்றச்சாட்டில் இருந்து விடுவிக்கப்பட்டார், என்றாலும் இது WWF க்கு மக்கள்தொடர்பு விவகாரத்தைப் பொறுத்தவரை சரிவாக விளைந்தது. வருவாய் முன்னெப்போதையும் விட சரிவில் இருந்ததான ஒரு காலத்தில் இந்த போதை மருந்து விசாரணை WWF க்கு சுமார் 5 மில்லியன் டாலர்கள் செலவு வைத்தது.இதனை சரிக்கட்டுவதற்கு, மக்மஹோன் மல்யுத்த வீரர்கள் மற்றும் அலுவலக ஆட்கள் இருவரின் ஊதியத்தையும் குறைத்தார், அலுவலர்களுக்கு இது சுமார் 40% சதவீத அளவுக்கு இருந்தது (பாபி ஹீனன் மற்றும் ஜிம்மி ஹார்ட் போன்ற உயர் நிலை மேலாளர்களுக்கு சுமார் 50% அளவுக்கு இருந்தது, அவர்கள் இருவருமே வெளியேறி விட்டார்கள்)இது, பல WWF மல்யுத்த வீரர்களையும், 1993 க்கும் 1996 க்கும் இடையில், அதன் ஒரே பெரும் போட்டி நிறுவனமான உலக சாம்பியன்சிப் மல்யுத்தம் (WCW) க்கு தள்ளியது.இந்த காலகட்டத்தில், ஷான் மைக்கேல்ஸ், டீசல், ரேசர் ரமோன், பிரட் ஹார்ட், மற்றும் தி அன்டர்டேகர் ஆகியோர் கொண்ட, "புதிய WWF தலைமுறை" என்கிற பதாகையின் கீழ் WWF தன்னை சந்தைப்படுத்தியது.அவர்களையும் மற்ற இளம் வீரர்களையும் ஆட்டத்தின் புதிய மகா நட்சத்திரங்களாக பிரபலப்படுத்துவதற்கான முயற்சியில், ஹல்க் ஹோகன் மற்றும் ரான்டி சாவேஜ் (அவர்கள் இப்போது WCW க்காக வேலை செய்து கொண்டிருந்தார்கள்) போன்றோருக்கு பிரச்சினையாகத்தக்க வயதுக் கட்டுப்பாடு என்கிற ஒரு விஷயத்தில் WWF சிந்திக்க துவங்கியது.இது, 1996 ஆரம்பத்தில் நிகழ்ந்த "பில்லியனர் டெட்" பகடியில் (இது WCW இன் உரிமையாளரும் காப்பாளருமான ஊடக சக்கரவர்த்தி டெட் டர்னரைக் குறிப்பது) தெளிவாய் காணத்தக்கதாய் இருக்கிறது, இது மல்யுத்தமேனியா X11 க்கான பயிற்சி ஆட்டத்தின் போதான ராஸ்லின் இல் உச்சத்தை எட்டியது.
திங்கள் இரவு யுத்தங்கள்
1993 இல், WWF திங்கள் இரவு ரா என்கிற தனது கேபிள் நிகழ்ச்சி அறிமுகத்தின் மூலம் தொழில்முறை மல்யுத்த ஒளிபரப்பில் ஒரு புதிய வரலாற்றினை WWF உருவாக்கியது. திடீர் வெற்றி கிட்டியிருந்த நிலையில், WCW வானது 1995 ஆம் ஆண்டில், ரா ஒளிபரப்பான அதே நேரத்தில்  WCW திங்கள் நைட்ரோ என்னும் தனது திங்கள் இரவு கேபிள் நிகழ்ச்சி மூலம் பதிலடி கொடுத்தது. 1996 மத்தி வரை நிகழ்ந்த இந்த ரேட்டிங் போட்டியில் இரண்டு நிகழ்ச்சிகளுமே வெற்றிகளைப் பங்கிட்டுக் கொண்டிருந்தன, அப்போது முதல் WCW சுமார் 2 வருடத்திற்கு ஆதிக்கம் செலுத்திய ஒரு காலம் துவங்கியது, முன்னாள் WWF நட்சத்திரங்களான ஹல்க் ஹோகன், ஸ்காட் ஹால், மற்றும் கெவின் நாஷ் ஆகியோர் தலைமையில் ஒரு ஸ்திரமான புதிய உலக வரிசை அறிமுகம் செய்யப்பட்டதும் இதற்கு ஒரு பெரும் காரணமாக அமைந்தது.
1996-1997
1990களின் மத்தியின் முடிவில் உருவாக்கப்பட்ட சண்டைகளும் போட்டி வகைகளும் மல்யுத்தத்தில் ஒரு புதிய சகாப்தத்தை துவக்கின.WWF ரசிகர்கள் எல்லாம் நல்ல வீரர் என்பதை விட மோசமான வீரர் எனக் காட்டப்பட்டவர்களுக்குத் தான் ஆதரவளிப்பதாக தோன்றியது.WWF கிரியேட்டிவ் குழு உருவாக்கிய படைப்பாக்க மாற்றங்கள் மல்யுத்தம் ஒரு "தெருச் சண்டை" மற்றும் "மோசமான குண" அணுகுமுறையை எடுப்பதற்கு உதவியது, என்னதான் விளையாட்டு- பொழுதுபோக்கில் புரட்சிகர மாற்றங்களை WWF நிறுவினாலும், இந்த வருடங்களில் WWF இன் நிதி வருவாய் மிகவும் குறைந்த அளவினதாகவே இருந்ததோடு போட்டி ஸ்தாபனமான WCW வசம் நிறைய ரசிகர்களை இழந்ததும் நடந்தது. 1996 மற்றும் 1997 முழுவதிலும் தனது முன்னணி திறமைசாலிகள் பலரையும் WCW வசம் இழந்தது WWF. இதில் ரேசர் ரமோன் (ஸ்காட் ஹால், டீசல் கெவின் நாஷ்), சைக்கோ சித் (சித் யூடி), அலுந்திரா ப்ளேய்ஸ் (டெப்ரா மிசெலி), மற்றும் மறைந்த ரிக் ரூட் ஆகியோரும் அடக்கம்.இவர்களது இடத்தை முன்னாள் WCW திறமைசாலிகளான வாடெர் லியோன் ஒயிட், ஸ்டோன் கோல்ட் ஸ்டீவ் ஆஸ்டின், பிரையன் பில்மேன், மேன்கைன்ட் மிக் ஃபோலே, பரூக் ரோன் சிம்மன்ஸ் ஆகியோரைக் கொண்டு WWF நிரப்பியது.எரிக் பிஸ்சாஃப், WCW நீக்கிய மல்யுத்த வீரர்களையே WWF ஒப்பந்தம் செய்வதாக வெளிப்படையாக அவமதிக்கும் வகையில் விமர்சனம் செய்ததும் WWF மல்யுத்த வீரர்கள் எல்லாம் அதிக ஊதியம் காரணமாகவே WCW உடன் ஒப்பந்தம் செய்வதாக தற்பெருமை பேசியதும், திங்கள் இரவு யுத்தங்களை நைட்ரோவின் பக்கம் மட்டுமே தீவிரப்படுத்தியது, தனது புகழை மீட்க WWF போராடியது.
மக்மஹோன் திரும்பவும் WCW க்கு திரும்பி விடாமல் பிரெட் ஹார்ட்டை சமாளித்து வைத்துக் கொண்டதோடு, அவருக்கும் ஸ்டீவ் ஆஸ்டினுக்கும் இடையில் போட்டியைத் துவக்கினார். மல்யுத்த மேனியா XII க்கு பிறகு ஹார்ட் இல்லாத நிலையில், ஸ்டீவ் ஆஸ்டின் ஸ்தாபனத்தின் புதிய முகமாக ஆகி இருந்தார். 1996 கிங் ஆஃப் தி ரிங் பே பெர் வியூ போட்டி இறுதியில் ஜேக் ராபர்ட்சை தோற்கடித்த கொஞ்ச காலத்திற்கெல்லாம் துவக்கப்பட்ட ஆஸ்டின் 3:16 உரையுடன் அவர் துவக்கினார். மல்யுத்தமேனியா 13 இல் ஹார்ட் ஆஸ்டினை மிகவும் பிரசித்தி பெற்ற ஒரு பணிவுப் போட்டியில் வென்றார், அதன் பின் கொஞ்ச நாளில் ஹார்ட் ஹார்ட் ஃபவுண்டேஷனைத் துவக்கினார்.வருடத்தின் பெரும்பான்மை சமயங்களில் ஆஸ்டின் மற்றும் ஷான் மைக்கேல்ஸும் அவர்களுடன் சண்டையிட்டனர்.நிறுவனத்தின் சந்தைப்படுத்தும் அணுகுமுறையில் இது மிகப்பெரிய திருப்புமுனையாக அமைந்தது.வெகு காலம் அவர் "நல்ல மனிதராகவே" பிம்பம் கொண்டிருந்தார் என்ற போதிலும், அமெரிக்க எதிர்ப்பு கவனகாட்சி ஒன்றில் கனடா நாட்டவரான ஹார்ட் ஹீல் (வில்லன்) ஆக மாற்றப்பட்டார், ஸ்டீவ் ஆஸ்டினை முற்றுமுதலான ஹீல் (வில்லன்) பாத்திரத்தில் (ட்வீனர் என்பதைப் பார்க்கவும்) காட்ட முயற்சியுற்ற போதிலும் அவருக்கு ரசிகர்களின் ஆரவாரம் கிட்டியது.ரசிகர்கள் தனது நல்ல வீரர் பிம்பத்தை நிராகரித்த பின், ராக்கி மைவியா நேஷன் ஆஃப் டாமினேஷன் பிரிவில் சேர்ந்து கொண்டார், ஷான் மைக்கேல்ஸ் டிரிபில் எச் மற்றும் சைனா உடன் இணைந்து டி-ஜெனரேஷன் X என்னும் தெரு நண்பர்கள் பிரிவை உருவாக்கினார்; ஸ்டோன் கோல்ட் ஸ்டீவ் ஆஸ்டின் பாத்திரத்தைப் போல, DX ம் ரசிகர்களோ அல்லது மற்ற மல்யுத்த வீரர்களோ தங்களைப் பற்றி என்ன நினைக்கிறார்கள் என்பதைப் பற்றி கவலைப்படாத வகையில் உருவாக்கப்பட்டது.ஷான் மைக்கேல்ஸ் மற்றும் தி அன்டர்டேகர் இடையிலான ஹெல் இன் எ செல் போட்டி WWF இன் படைப்பாக்க குழுவினருக்கு ஒரு புதிய வலிமையான அடித்தளத்தை உருவாக்கியது. 1997 ஆம் ஆண்டின் இறுதியில் சர்ச்சைக்குரிய வகையில் பிரெட் ஹார்ட் WWF இல் இருந்து விலகிய பிறகு மக்மஹோன் ரசிகர்களால் பெருமளவு வெறுக்கப்படும் நபரானார், (பார்க்கவும், மோன்ட்ரியல் திருகுவேலை), இது தெனாவட்டு சகாப்தம் துவங்க அடித்தளம் அமைத்த காரணியாகவும் ஆனது.
தெனாவட்டு சகாப்தம்
ஜனவரி 1998 வாக்கில், WCW உடன் போட்டி போடும் முயற்சியில் WWF அதிகமான வன்முறை, அதிகமான வார்த்தை பிரயோகங்கள், கூடுதல் உக்கிரமான கோணங்களை ஒளிபரப்பத் துவங்கியது. மோன்ட்ரியல் திருகுவேலை சம்பவத்திற்கு பிறகு பிரெட் ஹார்ட் WCW சென்று விட, அதனைத் தொடர்ந்த வெற்றிடத்தை "மிஸ்டர்.மக்மஹோன்" பாத்திரத்தை உருவாக்க பயன்படுத்திக் கொண்டார். ஆஸ்டின் போன்ற "பொருத்தமற்ற" முகங்களை விட "வேலைக்கு உகந்த" மோசமான வீரர்களை ஆதரிக்கும் ஒரு சர்வாதிகாரியின் குணம் கொண்ட கடுமையான ஆட்சியாளரின் பாத்திரமாக இது இருந்தது. இது உருமாறி ஆஸ்டின் மற்றும் மக்மஹோன் இடையேயான போட்டியுத்தமாக மாறியது, டி-ஜெனரேஷன் எக்ஸ் உடன் இணைந்து இதுவும் தெனாவட்டு சகாப்தத்தை அதிகாரப்பூர்வமாக துவக்கின.ஸ்தாபிதமாகி விட்ட திங்கள் இரவு யுத்தங்களையும் இது கண்டது, ஒன்றுடன் ஒன்று ரேட்டிங்கில் போட்டியிடும் வகையில் WCW மற்றும் WWF திங்கள் இரவு நிகழ்ச்சிகளை ஒளிபரப்பின.கிறிஸ் ஜெரிகோ, தி ரேடிக்கல்ஸ் கிறிஸ் பெனாய்ட், எடி கெரிரோ, பெரி சடர்ன், டீன் மலெங்கோ மற்றும் 1996 ஒலிம்பிக்கில் தங்கம் வென்றவரான குர்ட் ஆங்கிள் ஆகிய புதிய மல்யுத்த வீரர்கள் WWF க்குள் வந்தனர், தி ராக் (ராக்கி மைவியாவில் இருந்து மறுபெயரிடப்பட்டது), மற்றும் மிக் ஃபோலி (மேன்கைன்ட், காக்டஸ் மற்றும் டியூட் லவ்வாக) ஆகியோர் பிரதான நிகழ்ச்சி மட்டத்தில் போட்டியிடும் அளவு திறம் வாய்ந்த வீரர்களாக வெற்றிகரமான வகையில் மறுகண்டறிவு செய்யப்பட்டனர்.பார்வையாளர் எண்ணிக்கையை அதிகரிக்கும் பொருட்டு பல்வேறு விதமான நிபந்தனைகளுடன் கூடிய கூடுதல் முரட்டுத்தனமான போட்டிகள் இந்த சகாப்தத்தில் எழுச்சியுற்றன, குறிப்பாக ஹெல் இன் எ செல் நிகழ்ச்சி மேம்படுத்தி முன்னெடுக்கப்பட்டது (குறிப்பாக அதன் இரண்டாவது தோற்றத்தில் தி அன்டர்டேகர் மற்றும் மேன்கைன்ட் இடையிலான போட்டி) மற்றும் இன்பர்னோ ஆட்டம் (தி அன்டர்டேகருக்கு எதிராக கானே அறிமுகப்படுத்தியது).
வர்த்தக முன்னேற்றங்கள்
ஏப்ரல் 29, 1999 இல், ஸ்மாக்டவுன்!  என்னும் ஒரு சிறப்பு நிகழ்ச்சியைத் துவக்கி பிராந்திய தொலைக்காட்சிக்கு தனது மறுவரவை WWF அறிவித்தது.''அனுபவமற்ற சானலான UPN நெட்வொர்க்கில். வியாழன்-இரவு நிகழ்ச்சியானது ஆகஸ்டு 26,1999 இல் வார தொடராக ஆனது.''
WCW மற்றும் ECW ஐ கையகப்படுத்துதல்
தெனாவட்டு சகாப்தம் திங்கள் இரவு யுத்த அலையை WWF க்கு சாதகமாக திருப்பியது நன்மைக்கே.டைம் வார்னர் AOL உடன் இணைந்து விட்ட பிறகு, WCW மீதான டெட் டர்னரின் அதிகாரம் குறிப்பிடத்தக்க அளவில் குறைந்து விட்டது, புதிதாக இணைக்கப்பட்ட நிறுவனம் WCW இல் இருந்து முற்றிலுமாய் விலக முடிவு செய்தது.மார்ச் 2001 இல், WWF பொழுதுபோக்கு நிறுவனம் உலக சாம்பியன்சிப் மல்யுத்த நிறுவனத்தை AOL டைம் வார்னரிடம் இருந்து சுமார் 7 மில்லியன் டாலர் விலைக்கு வாங்கியது. இந்த பரிவர்த்தனைக்குப் பின், WWF இப்போது உலகின் மிகப்பெரிய மல்யுத்த நிகழ்ச்சி நிறுவனமாக ஆகியது, அத்துடன் பிரதான வெளிச்சத்தில் இருக்கும் வட அமெரிக்காவில் இருது இயங்கும் ஒரே நிறுவனம் என்றும் ஆனது.2002 இல் டோடல் நான்-ஸ்டாப் ஆக்‌ஷன் மல்யுத்த நிறுவனம் துவங்கப்படும் வரை இந்த நிலை தான் தொடர்ந்தது.
எக்ஸ்ட்ரீம் சாம்பியன்சிப் மல்யுத்த நிறுவனத்தின் (ECW) சொத்துகள், ஏப்ரல் 2001 வாக்கில் திவால்நிலை பாதுகாப்பு கருதி மடக்கப்பட்டு இருந்த நிலையில், அவை 2003 மத்தியில் WWE ஆல் வாங்கப்பட்டன.
உலக மல்யுத்த பொழுதுபோக்கு நிறுவனம்
2000 ஆவது ஆண்டில், இயற்கைக்கான உலகளாவிய நிதியம் என இப்போது அழைக்கப்படும் சுற்றுச்சூழல் நிறுவனமான வேர்ல்டு ஒய்ல்டுலைப் பண்டு (இதுவும் WWF தான்), உலக மல்யுத்த கூட்டமைப்பின் மீது வழக்கு தொடர்ந்தது.வெளிநாட்டில் WWF என்கிற வரிசைஎழுத்துக்களை அனுமதிக்க வரம்புபடுத்தும், அதிலும் குறிப்பாக வியாபார விற்பனை ரீதியான விஷயத்தில், 1994 ஒப்பந்தத்தை டைடன் ஸ்போர்ட்ஸ் மீறியிருக்கிறது என்பதை நீதியரசர்கள் ஒப்புக் கொண்டனர்.இரண்டு நிறுவனங்களுமே இந்த வரிசை எழுத்துக்களை மார்ச் 1979 முதல் பயன்படுத்தின. மே 5, 2002 இல் நிறுவனம் தனது இணையத்தளத்தில் இருந்த அனைத்து குறிப்புகளையும் "WWF" என்பதில் இருந்து "WWE" என மாற்றியது, தனது இணையமுகவரியையும் WWF.com என்பதில் இருந்து  WWE.com'' என மாற்றிக் கொண்டது. உலக மல்யுத்த கூட்டமைப்பு பொழுதுபோக்கு நிறுவனம்  என்பதை  உலக மல்யுத்த பொழுதுபோக்கு நிறுவனம், அல்லது WWE என அதிகாரப்பூர்வமாக மாற்றி ஒரு செய்திக் குறிப்பு அடுத்த நாள் வெளியானது, அந்நாளின் அதன்பிறகு ஹார்ட்போர்டு, கனெக்டிகட்டில் ஹார்ட்ஃபோர்டு சிவிக் சென்டரில் இருந்து நடந்த  திங்கள் இரவு ரா ஒளிபரப்பு நிகழ்ச்சியில் இந்த மாற்றம் விளம்பரப்படுத்தப்பட்டது. குறுகிய காலத்திற்கு, "'F' ஐ வெளியிலெடுங்கள்" என்கிற சிறப்புவாசகத்தை WWE பயன்படுத்தியது. WWF என்கிற வரிசை எழுத்துகளை "குறிப்பிட்ட சூழ்நிலைகளில்" பயன்படுத்துவதற்கு இனியும் வர்த்தகசின்னம் அவர்களுக்கு முழுமையாக சொந்தமானதில்லை என்பதால், பழைய WWF ஆடிட்யூட் சின்னத்தை தமது எந்த உடைமைகளிலும் பயன்படுத்துவதற்கும், கடந்த காலத்தில் தாம் WWF என்று குறிப்பிட்ட இடங்களில் நீக்குவதற்கும் நீதியரசர்கள் ஆணை அளித்திருந்தனர். வழக்கு தொடரப்பட்டாலும், 1984 முதல் 1997 வரை பயன்படுத்தப்பட்ட அதன் உண்மையான WWF சின்னத்தையும், 1994 முதல் 1998 வரை பயன்படுத்தப்பட்ட "புதிய WWF தலைமுறை சின்ன"த்தையும் பயன்படுத்த இன்னும் WWE அனுமதிக்கப்பட்டிருக்கிறது. இது தவிர, நிறுவனம் தொடர்ந்து "உலக மல்யுத்த கூட்டமைப்பு" மற்றும் "உலக மல்யுத்த கூட்டமைப்பு பொழுதுபோக்கு" ஆகிய பெயர்களை பின்விளைவுகள் இன்றி முழுமையாகப் பயன்படுத்த முடியும்.''
வர்த்தகப் பெயர் விரிவாக்கம்
மார்ச் 2002 இல், பெயர் மாற்றத்திற்கு சுமார் இரண்டு மாதங்களுக்கு முன்னதாக, ரா மற்றும்  ஸ்மாக்டவுன்  ஆகிய இரண்டு தனித்தனியான பெயர்ப்பட்டியல் வரிசைகளை உருவாக்க WWE முடிவு செய்தது! ''இன்வேசன் கதைக்களத்தில் விடுபட்டிருந்த ஏராளமான திறமைசாலிகளை மனதில் கொண்டு. இது WWE வர்த்தகப் பெயர் விரிவாக்கம் என்று அழைக்கப்படுகிறது. வர்த்தக பெயர் விரிவாக்கம் தவிர, ஒவ்வொரு ஆண்டும் ஒரு டிராப்ட் லாட்டரியும் WWE நடத்துகிறது.''
மாறும் நெட்வொர்க்குகள்
TNN (இப்போது ஸ்பைக் டிவி) இல் ஐந்து வருட காலம் இருந்த பிறகு 2005 பின்பகுதியில், WWE Raw மீண்டும் தனது தாயகமான யுஎஸ்ஏ நெட்வொர்க்குக்கு திரும்பியது.2006 இல், யுஎஸ்ஏ நெட்வொர்க்கின் தாய் நிறுவனமான என்பிசி யுனிவர்சல் உடன் செய்யப்பட்டிருந்த ஒப்பந்தங்கள் காரணமாக, NBC இல் பதின்மூன்று வருட கால இடைவெளிக்குப் பிறகு மீண்டும் தனது சனி இரவு நிகழ்ச்சியான WWE சனி இரவின் முக்கிய நிகழ்ச்சி (SNME) நிகழ்ச்சியை புதுப்பிப்பதற்கு WWE க்கு வாய்ப்பு கிட்டியது.இரண்டாம் நிலை CW இல் அல்லது யுஎஸ்ஏ நெட்வொர்க் போன்ற கேபிள் சானல்களை விட ஒரு பெரிய தேசிய அளவிலான தொலைக்காட்சி நெட்வொர்க்கில் நிறுவனத்தை சந்தைப்படுத்தும் வாய்ப்பு WWEக்கு கிட்டியது.NBC இல் SNME அவ்வப்போது WWE சிறப்பு தொடராக ஒளிபரப்பாகிறது.
ECW மறுவருகை & HD அறிமுகம்
மே 26, 2006 அன்று, எக்ஸ்ட்ரீம் சாம்பியன்சிப் மல்யுத்தத்தை தங்களது மூன்றாவது வர்த்தகப் பெயராக WWE புதுப்பித்தது.புதிய ECW நிகழ்ச்சி செவ்வாய் இரவுகளில் SCi Fi சானலில் ஒளிபரப்பாகிறது. செப்டம்பர் 26, 2007, WWE அதன் சர்வதேச செயல்பாடுகளை விரிவாக்கம் செய்ய இருப்பதாக அறிவிக்கப்பட்டது.லண்டன் மற்றும் டொரோன்டோவில் தற்போது இருக்கும் சர்வதேச அலுவலகங்களுடன் சேர்ந்து, சிட்னியிலும் ஒரு புதிய சர்வதேச அலுவலகம் ஸ்தாபிக்கப்பட இருக்கிறது. ஜனவரி 21, 2008 அன்று, WWE உயர்-துல்லியத்திற்கு (HD) உருமாறியது.இதற்குப் பிந்தைய அனைத்து தொலைக்காட்சி நிகழ்ச்சிகள் மற்றும் கட்டணக் காட்சி ஒளிபரப்புகளும் உயர் துல்லியத்தில் ஒளிபரப்பப்பட்டது. இது தவிர, அனைத்து மூன்று வர்த்தக தயாரிப்புவகைகளுக்கும் பயன்படுத்தத்தக்க வகையில் அமைந்த ஒரு புதிய கலைநயம் மிகுந்த அரங்கமைப்பையும் WWE அறிமுகப்படுத்தியது.
ஏப்ரல் 15, 2008 இல், WWW குழந்தைகள் இதழ் மற்றும் இளம் வயதினருக்கான இணையத்தளமும் வெளியாயின; இருமாதங்களுக்கொருமுறை இந்த இதழ் வெளியாகிறது, முதல் WWE இதழ் வால்மார்ட்டுக்கு மட்டும் 100,000 பிரதிகள் அனுப்பப்பட்டது. . ஜூலை 28, 2008 இல், டிவி-14 இல் இருந்து டிவி-பிஜி ரேட்டிங்குக்கு WWE இடம்பெயர்ந்தது.
WWE யுனிவர்ஸ்
நவம்பர் 19, 2008 இல், WWE அவர்களது ஆன்லைன் சமூக நெட்வொர்க்கான WWE யுனிவர்ஸை வெளியிட்டது.இது ஆரம்பத்தில் WWE ரசிகர் தேசம் என காட்சியளித்தது''. மைஸ்பேஸ் போலவே, இதுவும் வலைப்பூக்கள், மன்றங்கள் மற்றும் WWE ரசிகர்களுக்கான பிற வசதிகளை வழங்குகிறது. ''
செலவுக் குறைப்பு
செலவினத்தில் 20 மில்லியன் டாலர் தொகையைக் குறைக்கும் முயற்சியின் ஒரு பாகமாக, தனது பல்வேறு நிலைகளிலும் இருக்கும் 10% பணியாளர்களை ஆட்குறைப்பு செய்ய இருப்பதாக WWE ஜனவரி 9, 2009 அன்று அறிவித்தது. இந்த ஆட்குறைப்பில் WWE மல்யுத்த வீரர் பட்டியலின் எட்டு உறுப்பினர்களும், வெளிவராத எண்ணிக்கையிலான திரைக்குப் பிந்தைய முகவர்களும், தயாரிப்பாளர்களும், மற்றும் நான்கு நடுவர்களும் வேலையிழந்தனர்.ஆசியா மற்றும் ஆஸ்திரேலியாவில் இருக்கும் தங்கள் அலுவலகங்களையும் அவர்கள் மூடினர்.
ஆரோக்கிய திட்டம்
திறமையான வீரர்களுக்கான ஆரோக்கிய திட்டம் என்பது ஒரு திறம்பட்ட போதைப்போருள், மது, மற்றும் இதய நோய் கண்டறியும் திட்டமாகும், உலக மல்யுத்த பொழுதுபோக்கு நிறுவனத்திற்கென பிரத்யேகமாக உருவாக்கப்பட்டிருக்கும் இது அவர்களின் மிகவும் உயர்ந்த நிலை திறமைசாலிகளில் ஒருவரான 30 வயதான எடி கெரெரோ திடீர் மரணத்தை எட்டியதன் பின் பிப்ரவரி 2006 இல் துவக்கப்பட்டது. மகிழ்ச்சிக்கென பயன்படுத்தப்படும் மருந்து உபயோகம், மற்றும் அனபோலிக் ஸ்டராய்டு உள்ளிட பரிந்துரை மருந்துகளின் தவறான பிரயோகம் ஆகியவற்றுக்கு இந்த திட்டம் சோதிக்கிறது. திட்ட வழிகாட்டல்களின் படி, முன்னரே இருக்கும் அல்லது உருவாகும் இதய நோய்களுக்கான சோதனை ஆண்டுதோறும் வீரர்களுக்கு மேற்கொள்ளப்படுகிறது.மருந்து பரிசோதனை என்பது ஏஜிஸ் சயின்சஸ் கார்பரேஷனால் கையாளப்படுகிறது.இருதய மதிப்பீடுகளை நியூயார்க் கார்டியாலஜி அசோசியேட்ஸ் P.C. கையாள்கிறார்கள்
திட்டம் செயலிலிருந்த பிறகும் கூட WWE வீரர்களை ஸ்டராய்டு வாங்கிய சம்பவங்களுடன் தொடர்புபடுத்தி பல சட்டவிரோத மருத்துவரீதியான மோசடி சம்பவங்கள் நிகழ்ந்ததை அடுத்து இந்த திட்டநடைமுறைகள் சமீப காலங்களில் பெருமளவில் WWE மற்றும் அதன் ஊழியர்களால் ஆதரிக்கப்படுகிறது.அனபோலிக் ஸ்டராய்டு வாங்கியது தொடர்பான பெயர்கள் வெளியான பின் உடனடியாக WWE வெளிப்படையாக 11 வீரர்கள் இடைநீக்கம் செய்தது/விடுவித்தது.
அவர்களின் வீரர்களில் ஒருவரான கிறிஸ் பெனாய்ட்டின் மரணத்திற்கு பிறகு, அவரது மரணம் ஸ்டராய்டு உபயோகத்துடன் தொடர்புபட்டிருக்கும் சாத்தியக்கூறு இருப்பதாகக் கருதி WWE இன் திறம் பெற்ற வீரர்களின் ஆரோக்கிய பராமரிப்பு திட்டம் விஷயமாக WWE தற்போது அமெரிக்க மேற்பார்வை மற்றும் அரசாங்க சீர்திருத்த அவை கமிட்டியின் விசாரணையின் கீழ் இருக்கிறது.
ஆகஸ்டு 2007 இல் பத்து தொழில்முறை மல்யுத்த வீரர்களை தங்களது ஆரோக்கிய பராமரிப்பு கொள்கையை மீறியதாகக் கூறி WWE இடைநீக்கம் செய்தது, காரணம் அவர்கள் அனைவரும் ஓர்லாண்டோ, ப்ளோரிடாவில் இருக்கும் சிக்னேச்சர் பார்மசியில் வாடிக்கையாளர்களாக இருப்பதாக செய்திகள் வெளியானது தான்.WWE அட்டர்னியான ஜெரி மெக்டெவிட்டின் அறிக்கையின் படி, பதினொன்றாவதாக ஒரு மல்யுத்த வீரர் இடைநீக்க பட்டியலில் சேர்க்கப்பட்டார்.
இன்னொரு பக்கத்தில், அவர்களின் ஆரோக்கிய பராமரிப்பு கொள்கையின் காரணமாக, ஒரு வீரருக்கு இதய நோய் இருந்ததை டாக்டர்கள் கண்டறிய முடிந்தது, இல்லையென்றால் கடைசி நிமிடம் வரை இது கவனிக்கப்படாது விடப்பட்டிருக்கும்.ஆகஸ்டு 2007 இல், அப்போது கோலோச்சிக் கொண்டிருந்த அமெரிக்க சாம்பியன் ஆல்வின் பர்கே, ஜூனியருக்கு (அவரது சுற்றுப் பெயரான மோன்டெல் வோன்டேவியஸ் போர்டர் தான் கூடுதல் பிரபலம்) உல்ப்-பார்கின்சன்-ஒயிட் அறிகுறி இருந்தது கண்டறியப்பட்டது, இது கவனிக்கப்படாது போயிருந்தால் உயிருக்கே ஆபத்தாகியிருக்கக் கூடும்.MVP தனது வழக்கமான ஆரோக்கிய பராமரிப்பு திட்ட பரிசோதனைக்கென சென்றபோது தான் இந்த நோய் கண்டுபிடிக்கப்பட்டது.
செயலிழந்த சாம்பியன்சிப்புகள்
தனது 50 வருட வரலாற்றில், WWE இருபதுக்கும் அதிகமான வெவ்வேறு சாம்பியன்சிப்புகளை செயல்படுத்தியிருக்கிறது.இதன் முதல் பட்டமான WWWF யுனைடெட் ஸ்டேஸ் டேக் டீம் சாம்பியன்சிப் 1958 ஆம் ஆண்டில் உருவாக்கப்பட்டது, இது 1967 இல் ஓய்வுற்றது.தனது வரலாறு முழுவதிலுமே,WWE பல பிற சர்வதேச சந்தை நிறுவனங்களுடன் கூட்டுச் சேர்ந்திருக்கிறது, இது இணைந்த சந்தைபடுத்தலுக்காக பல்வேறு பட்டங்களை உருவாக்குவதற்கு இட்டுச் சென்றது, இந்த கூட்டு முடிவுக்கு வந்தபோது, இந்த பட்டங்களும் ஓய்வு பெற்று விட்டன அல்லது WWE க்காக அமெரிக்காவில் இயக்கத்தை துவக்கின. மொத்தத்தில் நிறுவனம் 17 சாம்பியன்சிப்புகளுக்கு ஓய்வு கொடுத்திருக்கிறது, அதில் மிக சமீபத்தில் நிகழ்ந்தது WWE க்ரூஸர்வெயிட் சாம்பியன்சிப்புக்கு மார்ச் 2008 இல் ஓய்வு கொடுக்கப்பட்டதாகும்.
சித்தார்த் மேனன்
சித்தார்த் மேனன் (Siddharth Menon) (பிறப்பு 1989 சூலை 1 ) இவர் ஓர் இந்திய பின்னணிப் பாடகரும் மற்றும் திரைப்பட நடிகருமாவார். மேனன் சில திரைப்பட பாடல்களையும் வழங்கியுள்ளார். தைக்குடம் பிரிட்ஜ் என்ற இவரது இசைக் குழு மிகவும் பிரபலமானது. மலையாள தொலைக்காட்சி நிறுவனமான கப்பா என்றத் தொலைக்கட்சியில் மியூசிக் மோஜோ என்ற இசை நிகழ்ச்சிக்காக தசரதம் திரைப்படத்திலிருந்து இவர் "மந்தராச்செபுண்டோ" என்ற பாடலை வழங்கியது இசை பட்டியலில் முதலிடம் பிடித்தது.